
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Εκκλησιαστικού Ιδρύματος υπό την επωνυ¬ 
μίαν «Β' ΧΡΙΣΤΙΑΝΙΚΟΝ ΚΕΝΤΡΟΝ ΝΕΟΤΗΤΟΣ Ο 
ΑΓΙΟΣ ΘΕΩΝΑΣ Ο ΛΕΣΒΙΟΣ», της Ιερός Μητροπό- 

λεως Μυτιλήνης, Ερεσσού και Πλωμαρίου. 1 

Σύσταση και λειτουργία Εκκλησιαστικού Ιδρύματος 
υπό την επωνυμίαν «ΙΔΡΥΜΑ ΝΕΟΤΗΤΟΣ ΤΗΣ ΙΕ- 
ΡΑΣ ΝΗΣΟΥ ΤΗΝΟΥ», της Ιερός Μητροπόλεως Σύ¬ 
ρου . 2 

Σύσταση και λειτουργία Εκκλησιαστικού Ιδρύματος 
υπό την επωνυμίαν «ΚΕΝΤΡΟΝ ΕΚΚΛΗΣΙΑΣΤΙΚΗΣ 
ΔΙΑΚΟΝΙΑΣ ΕΝΟΡΙΑΣ ΑΓΙΟΥ ΙΩΑΝΝΟΥ ΧΑΛΚΙ- 
ΔΟΣ», της Ιερός Μητροπόλεως Χαλκίδος. 3 


ΑΠΟΦΑΣΕΙ Σ 

, (1) 

Σύσταση Εκκλησιαστικού Ιδρύματος υπό την επωνυμίαν 
«Β' ΧΡΙΣΤΙΑΝΙΚΟΝ ΚΕΝΤΡΟΝ ΝΕΟΤΗΤΟΣ Ο ΑΓΙΟΣ 
ΘΕΩΝΑΣ Ο ΛΕΣΒΙΟΣ», της Ιερός Μητροπόλεως Μυτι¬ 
λήνης, Ερεσσού και Πλωμαρίου. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος 
Έχουσα υπ’ όψει: 

1. Τας υποχρεώσεις αυτής τας απορρεούσας εκ των Ιε¬ 
ρών Κανόνων και των Νόμων του Κράτους προς το Χρι- 
στεπώνυμοντης Εκκλησίας πλήρωμα. 

2. Τας διατάξεις της παραγράφου 2 του άρθρου 29 του 
Ν. 590/1977 «Περί Καταστατικού Χάρτου της Εκκλησίας 
της Ελλάδος». 

3. Τας υφισταμένας κοινωνικός και πνευματικός ανά- 
γκας της Ιεράς Μητροπόλεως Μυτιλήνης, Ερεσσού και 
Πλωμαρίου. 

4. Την υπ’ αριθμ. 299/19.3.1999 Πρότασιν του Σεβα- 
σμιωτάτου Μητροπολίτου Μυτιλήνης, Ερεσσού και Πλω¬ 
μαρίου κ. Ιακώβου. 


5. Την από 31.3.999 Γνωμάτευσιν της Νομικής Υπηρε¬ 
σίας της Εκκλησίας. 

6. Την από 7.5.1999 Απόφασιν Αυτής, αποφασίζει: 

Την σύστασιν Εκκλησιαστικού Ιδρύματος, υπό την επω¬ 
νυμίαν: «Β' Χριστιανικόν Κέντρον Νεότητος Ο ΑΓΙΟΣ ΘΕ¬ 
ΩΝΑΣ Ο ΛΕΣΒΙΟΣ εν Πλωμαρίω της Ιεράς Μητροπόλεως 
Μυτιλήνης». 

Τα αφορώντα εις την οργάνωσιν, λειτουργίαν και διοί- 
κησιντου Ιδρύματος τούτου καθορίζονται δια του επομέ¬ 
νου Κανονισμού. 

ΚΑΝΟΝΙΣΜΟΣ 

ΟΡΓΑΝΩΣΕΩΣ, ΛΕΙΤΟΥΡΠΑΣ ΚΑΙ ΔΙΟΙΚΗΣΕΩΣ ΤΟΥ Β' 
ΧΡΙΣΤΙΑΝΙΚΟΥ ΚΕΝΤΡΟΥ ΝΕΟΤΗΤΟΣ «Ο ΑΠΟΣ ΘΕΩ¬ 
ΝΑΣ Ο ΛΕΣΒΙΟΣ» ΕΝ ΠΛΩΜΑΡΙΩ ΤΗΣ ΙΕΡΑΣ ΜΗΤΡΟ- 
ΠΟΛΕΩΣ ΜΥΤΙΛΗΝΗΣ ΕΡΕΣΣΟΥ ΚΑΙ ΠΛΩΜΑΡΙΟΥ. 

Άρθρον1 

Σύστασις και Σκοπός 

α. Η Εκκλησία ανταποκρινομένη εις τας εφέσεις και ανη¬ 
συχίας των νέων της συγχρόνου εποχής συνιστά Β' Χρι¬ 
στιανικόν Κέντρον Νεότητος με έδραν την πόλιν του Πλω¬ 
μαρίου και εξ αυτής και εις άλλας Ενορίας της Επαρχίας 
ως προεκτάσεις αυτού, υπό την επωνυμίαν :«Β' Χριστιανι¬ 
κόν Κέντρον Νεότητος Ο ΑΠΟΣ ΘΕΩΝΑΣ Ο ΛΕΣΒΙΟΣ εν 
Πλωμαρίω της Ιεράς Μητροπόλεως Μυτιλήνης, Ερεσσού 
και Πλωμαρίου», το οποίον και υπάγεται υπό την πνευμα¬ 
τικήν και διοικητικήν εποπτείαν της Ιεράς Μητροπόλεως. 

β. Σκοπός του Β' Χριστιανικού Κέντρου Νεότητος είναι: 

1. Η Ορθόδοξος διαπαιδαγώγησή των νέων εις τα πλαί¬ 
σια των Παραδόσεων του Γένους. 

2. Η πνευματική, ηθική, μαθητική και κοινωνική προστα¬ 
σία και προαγωγή των παιδιών και των νέων της Σχολικής 
ηλικίας, παιδικής και εφηβικής. 

3. Η προσφορά δημιουργικής ψυχαγωγίας και η αξιο- 
ποίησις του ελευθέρου χρόνου των νέων, μακράν των ψυ- 
χοφθόρων κέντρων και των άλλων μέσων της διαφθοράς. 

4. Η καλλιέργεια Ορθοδόξου ήθους και εθνικού φρονή¬ 
ματος και η προσφορά της «Παιδείας Κυρίου». 

5. Η πνευματική ενίσχυσις των νέων δια της συμμετοχής 
αυτών εις την Λειτουργικήν και Μυστηριακήν ζωήν της Εκ¬ 
κλησίας και εις τας Κατηχητικός Συγκεντρώσεις. 

6. Η προαγωγή της αδελφότητος μεταξύ των νέων, του 

αλληλοσεβασμού και της προσφοράς του σεβασμού και 
της αγάπης προς τους άλλους συνανθρώπους. 

7. Η κοινωνική προσφορά των Ορθοδόξων Χριστιανών 
Νέων εις τον σύγχρονον χρόνον. 

'Αρθρον 2 

Μέσα προς επίτευξιν του σκοπού 

Προς επίτευξιν και επιτυχίαν των σκοπών τούτων ορίζο¬ 
νται: 

α. Πρότυπον και προστάτης του Β' Χριστιανικού Κέ¬ 
ντρου Νεότητος της Ιεράς Μητροπόλεως τίθεται ο εν Αγί- 
οις πατήρ ημών Θεωνάς, Αρχιεπίσκοπος Θεσσαλονίκης, 
ο Λέσβιος, ο εκ Πλωμαρίου καταγόμενος, ως τοπικός 
Άγιος, ο οποίος με ιδιαιτέραν φροντίδα δια τους νέους 
της εποχής του ανεδείχθη διδάσκαλος και προστάτης 
των νέων. 

β. Ως επίσημος ημέρα Εορτής του Β' Χριστιανικού Κέ¬ 
ντρου Νεότητος, ορίζεται, η ημέρα της Εορτής του Αγίου 
Θεωνά του Λεσβίου, η 4η Απριλίου. 

γ. Η ανέγερσις κηρίου δια την στέγασιν του Χρισπανι- 
κού Κέντρου εις την πόλιν του Πλωμαρίου εις ιδιόκτητον 
οικόπεδον. 

δ. Η ανέγερσις ναϋδρίου, εντός των κτιρίων ή του περι¬ 
βόλου αυτών, ημώμενον επ’ ονόμαη του Αγίου Θεωνά 
του Λεσβίου. 

ε. Η λειτουργία ευχάριστου χώρου αναψυχής,ως εντευ¬ 
κτηρίου και κυλικείου, υπό την επωνυμίαν «ΣΤΕΚΙ». 

στ. Η ψυχαγωγία δια καταλλήλων μέσων μουσικής, 
προβολής ταινιών νϊάβο και επιτραπέζιων παιγνίων. 

ζ. Η υποστήριξις και η πρόοδος των νέων εις την προ¬ 
σωπικήν και οικογενειακήν αυτών σταδιοδρομίαν. 

η. Η διοργάνωσις εκδηλώσεων, συνεσπάσεων, συζητή¬ 
σεων, εορτίων συγκεντρώσεων, προσκυνηματικών εκ¬ 
δρομών και φιλανθρωπικών επισκέψεων. 

θ. Η διοργάνωσις λειτουργίας φροντιστηριακών μαθη¬ 
μάτων, αγιογραφίας, μουσικής, ζωγραφικής, χειροτε¬ 
χνίας κ.α. 

ι. Η έκδοσις νεανικού εντύπου και η λειτουργία Ραδιο¬ 
φωνικού Σταθμού. 

ια. Η διοργάνωσις και λειτουργία θερινών Κατασκηνώ¬ 
σεων εις χώρους ανήκοντας εις το Β' Χρισπανικόν Κέ- 
ντρον. 

ιβ. Η διοργάνωσις και λειτουργία τυπογραφείου, 
ιγ. Η απόκτησις ακινήτων περιουσιακών στοιχείων, 
ιδ. Η διοργάνωσις και λειτουργία βιβλιοπωλείου, 
ιε. Η διοργάνωσις και λειτουργία αθληηκών εγκαταστά¬ 
σεων. 

'Αρθρον 3 

Φύσις και Υπόστασις 

1. Το Β' Χρισπανικόν Κέντρον Νεότητος υπάγεται απ' 
ευθείας εις την Ιεράν Μητρόπολιν Μυτιλήνης, Ερεσσού 
και Πλωμαρίου, υφίσταται ως ιερόν Ίδρυμα αυτής και τε¬ 
λεί υπό την άμεσον πνευματικήν και διοικητικήν εποπτεί- 
αν αυτής. 

2. Εις το Β' Χρισπανικόν Κέντρον Νεότητος με έδρα το 
Πλωμάριον, υπάγονται και λειτουργούν τα κατά τόπους 
εις τας Ενορίας ης Επαρχίας, ως προεκτάσεις αυτού, Κέ¬ 
ντρα Νεότητος, τα οποία διοικούνται και υπόκεινται εις 
τον ίδιον Κανονισμόν λειτουργίας αυτού. 


'Αρθρον4 

Διοίκησις καί Εποπτεία 

α. Το Β' Χρισπανικόν Κέντρον Νεότητος, διοικείται υπό 
7μελούς Διοικητικού Συμβουλίου, υπό την Προεδρίαν του 
Μητροπολίτου Μυτιλήνης, Ερεσσού και Πλωμαρίου, διο- 
ριζομένου ανά τριεπ'αν υπ' αυτού. 

β.Το Δ.Σ. αποτελείται:1) εκ του Μητροπολίτου Μυτιλή¬ 
νης, ως Προέδρου, 2) του Ιεροκήρυκος της περιοχής,ως 
Ανππροέδρου και Διευθυντού του Ιδρύματος, 3) εκ πέντε 
(5) ετέρων ατόμων, προερχομένων εκ των νέων της πε- 
ριοχής, των εκπαιδευπκών και εξεχόντων ευλαβών πολι¬ 
τών του Πλωμαρίου. 

γ. Εις τα Χριστιανικά Κέντρα Νεότητος των Ενοριών, ο 
Μητροπολίτης διορίζει Πενταμελή Διοικητικά Συμβούλια, 
με επικεφαλής τον Ιεροκήρυκα της Περιφερείας, τον 
Εφημέριον και τρία (3) μέλη της Ενορίας. 

δ. Η θητεία των μελών του Διοικηπκού Συμβουλίου του 
Κέντρου Νεότητος είναι τριετής, διορίζονται δε και παύο¬ 
νται υπό του Μητροπολίτου. Η διακονία των είναι ανιδιοτε¬ 
λής. 

ε. Τα καθήκοντα και αι αρμοδιότητες των μελών του Δι- 
οικηπκού Συμβουλίου ορίζονται κατά την πρώτην συνε¬ 
δρίαν αυτού, κατά την οποίαν συνέρχεται τούτο εις σώμα 
και ορίζει τον Γραμματέα και τον Ταμίαν, οι οποίοι και τη¬ 
ρούν το Αρχείον του Κέντρου. 

στ. Ο Πρόεδρος ή ο Ανππρόεδρος εκπροσωπεί το Χρι¬ 
στιανικόν Κέντρον Νεότητος ενώπιον πάσης αρχής. Ο 
Γραμματεύς τηρεί το Αρχείον, διεκπεραιώνει την αλληλο¬ 
γραφίαν, συντάσσει τα πρακπκά των Συνεδριών και συ¬ 
νυπογράφει μετά του Προέδρου τα έγγραφα. Ο Ταμίας 
τηρεί το Βιβλίον Ταμείου, τα Διπλότυπα εισπράξεων και 
πληρωμών και συνυπογράφει μετά του Προέδρου ή του 
Ανππροέδρου τα έγγραφα οικονομικής φύσεως. 

ζ. Πνευμαπκός Σύμβουλος του Β'Χρισπανικού Κέντρου 
Νεότητος ορίζεται, ο Πανοσ. Ιεροκήρυξτης Περιφερείας. 

η. Την γενικήν πνευματικήν και διοικηπκήν εποπτείαν 
ασκεί απευθείας η Ιερά Μητρόπολις. 

'Αρθρον 5 

Αρμοδιότητες του Δ.Σ. 

ΤοΔιοικηπκόνΣυμβούλιοντου Β'Χρισπανικού Κέντρου 
Νεότητος διοικεί υπευθύνως το Ίδρυμα: 

α. Συντάσσει το πρώτον τον Εσωτερικόν Κανονισμόν 
λειτουργίας του Εντευκτηρίου. 

β. Συντάσσει τον Προϋπολογισμόν και Απολογισμόν της 
Οικονομικής διαχειρίσεως εκάστου έτους, τους οποίους 
και υποβάλλει εις την Ιεράν Μητρόπολιν προς έγκρισιν, 
τον μεν Προϋπολογισμόν κατά τον μήνα Νοέμβριον, τον δε 
Απολογισμόν κατά τον μήνα Φεβρουάριον εκάστου έτους. 

γ. Αποφασίζει δια την πρόσληψιν του αναγκαίου δια την 
λειτουργίαν του Κέντρου προσωπικού, μετά του οποίου 
συνάπτει σύμβασιν εργασίας, συμφώνως προς την ισχύ- 
ουσαν εργαπκήν νομοθεσίαν. 

δ. Αποφασίζει δια την προμήθειαν επίπλων και σκευών, 
απαραιτήτων δια την καλήν λειτουργίαν του Κέντρου. 

ε. Διοργανώνει διαφόρους εκδηλώσεις, αι οποίαι προά¬ 
γουν τον σκοπόν και την λειτουργίαν του Κέντρου. 

στ. Ασκεί την επί μέρους διοίκησιν και εποπτείαν του Κέ¬ 
ντρου και αποφασίζει περί παντός πράγματος, μη προ- 
βλεπομένου υπό του παρόντος Κανονισμού. 

Άρθρον6 

Πόροι τού Ιδρύματος 

Πόροι λειτουργίας και αναπτύξεως του Β' Χριστιανικού 
Κέντρου Νεότητος είναι: 

α. Προαιρετικοί εισφοραί και προσφοραί. 

β. Επιχορηγήσεις υπό αρμοδίων φορέων ιδιωτών της 
Πολιτείας, της Νομαρχιακής και Τοπικής Αυτοδιοικήσε- 
ως. 

γ. Επιχορηγήσεις υπό Εκκλησιαστικών φορέων, Ιδρυμά¬ 
των και Νομικών Προσώπων Δημοσίου ή Ιδιωτικού Δικαί¬ 
ου. 

δ. Επιχορηγήσεις υπό της Ιεράς Μητροπόλεως και των 
Ενοριακών Ναών. 

ε. Έσοδα έκτου βιβλιοπωλείου. 

Άρθρον 7 

Το Β' Χριστιανικόν Κέντρον Νεότητος έχει κυκλικήν 
σφραγίδα, φέρουσαν εις το μέσον τον Αγιον Θεωνά τον 
Λέσβιον και κύκλωθεντας φράσεις: «ΙΕΡΑ ΜΗΤΡΟΠΟΛΙΣ 
ΜΥΤΙΛΗΝΗΣ, Β'ΧΡΙΣΤΙΑΝΙΚΟΝ ΚΕΝΤΡΟΝ ΠΛΩΜΑΡΙΟΥ- 
Ο ΑΓ. ΘΕΩΝΑΣ Ο ΛΕΣΒΙΟΣ». 

Άρθρον 8 

Διάλυσις του Ιδρύματος 

Το Ίδρυμα διαλύεται δι’ αποφάσεως της Ιεράς Συνό¬ 
δου, κατόπιν ομοφώνου και αιτιολογημένης αποφάσεως 
του Διοικητικού Συμβουλίου παρόντων όλων των μελών 
αυτού. Εις την περίπτωσιν αυτήν, η κινητή και ακίνητος 
περιουσία του Ιδρύματος περιέρχεται εις την Ιεράν Μη- 
τρόπολιν Μυτιλήνης, η οποία υποχρεούται να χρησιμο- 
ποιήση ταύτην δια άλλον παρεμφερή σκοπόν, κατά την 
ελευθέραν και απόλυτον κρίσιντου Μητροπολίτου. 

Άρθρον 9 

Τροποποίησιςτου Κανονισμού 

Ο παρών Κανονισμός τροποποιείται υπό της Ιεράς Συ¬ 
νόδου, κατόπιν ητιολογημένης αποφάσεως του Διοικητι¬ 
κού Συμβουλίου του Ιδρύματος, λαμβανομένης δια πλει- 
οψηφίας τουλάχιστον των τεσσάρων μελών του Συμβου¬ 
λίου και δημοσιεύεται ως και ο παρών Κανονισμός. 

Άρθρον10 

Παν θέμα το οποίον ανακύπτει κατά την εφαρμογήν του 
παρόντος και δεν προβλέπεται ρητώς υπ’ αυτού, ρυθμί¬ 
ζεται δι’ αποφάσεως του Διοκητικού Συμβουλίου. 

Άρθρον 11 

Η ισχύς του παρόντος Κανονισμού άρχεται από της δη- 
μοσιεύσεως τούτου εις την Εφημερίδα της Κυβερνήσεως 
και το Περιοδικόν "ΕΚΚΛΗΣΙΑ». 

Άρθρον12 

Εκ των διατάξεων του παρόντος Κανονισμού προκαλεί- 
ται δαπάνη εις βάρος του προϋπολογισμού του νομικού 
προσώπου της Ιεράς Μητροπόλεως Μυτιλήνης, Ερεσσού 
και Πλωμαρίου, το ύψος της οποίας δεν δύναται να προσ- 
διορισθή. 

Αθήνα, 7 Μαΐου 1999 
Ο Πρόεδρος 

+ Ο Αθηνών ΧΡΙΣΤΟΔΟΥΛΟΣ 


( 2 ) 

Σύσταση και λειτουργία Εκκλησιασπκού Ιδρύματος υπό 

την επωνυμίαν «ΙΔΡΥΜΑ ΝΕΟΤΗΤΟΣ ΤΗΣ ΙΕΡΑΣ 

ΝΗΣΟΥ ΤΗΝΟΥ», της Ιεράς Μητροπόλεως Σύρου. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος 

Έχουσα υπ’ όψει: 

1. Τας διατάξεις του άρθρου 29 παραγράφου 2 του Ν. 
590/1977 «Περί Καταστατικού Χάρτου της Εκκλησίας της 
Ελλάδος». 

2. Τας εκ των Ιερών Κανόνων απορρεούσας υποχρεώ¬ 
σεις ημών περί της δημιουργίας Πνευματικών και Φιλαν¬ 
θρωπικών Έργων προς κάλυψιν των σχετικών αναγκών 
του Χριστεπωνύμου Πληρώματος. 

3. Την ευθύνην της Εκκλησίας δια την παντί τρόπω χρι¬ 
στιανικήν διαπαιδαγώγησιν των νέων. 

4. Την επίδρασιν την οποίαν υφίσταται ο Ελληνικός λα¬ 
ός έκτου Τουρισμού. 

5. Την ανάγκην προσαρμογής της εκκλησιασπκής και 
ποιμαντικής δράσεως της Εκκλησίας, εις τας ανάγκας 
της συγχρόνου εποχής, δια της πληρεστέρας οργανώσε- 
ως της εις τους νέους προσφερομένης ποιμανπκής δια¬ 
κονίας. 

6. Την από 285/25.5.1999 πρότασιντου Σεβ. Μητροπο¬ 
λίτου Σύρου. 

7. Τας από 5.6.1999 και 22.7.1999 Γνωματεύσεις της 
Νομικής Υπηρεσίας. 

8. Την από 6.9.1999 Απόφασιν Αυτής, αποφασίζει: 

Την σύστασιν και λειτουργίαν εν τη Ιερά Μητροπόλει 

Σύρου Ιδρύματος υπό την επωνυμίαν: «ΙΔΡΥΜΑ ΝΕΟΤΗ¬ 
ΤΟΣ ΤΗΣ ΙΕΡΑΣ ΝΗΣΟΥ ΤΗΝΟΥ». Ο τρόπος διοικήσεως 
και λειτουργίας του Ιδρύματος τούτου θα διέπεται από 
τας διατάξεις του κατωτέρω Κανονισμού. 

ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΤΟΥ ΙΔΡΥΜΑΤΟΣ ΝΕΟΤΗΤΟΣ ΤΗΣ ΙΕΡΑΣ 

ΝΗΣΟΥ ΤΗΝΟΥ, ΤΗΣ ΙΕΡΑΣ ΜΗΤΡΟΠΟΛΕΩΣ ΣΥΡΟΥ. 

Αρθρον1 
Σύστασις - Έδρα. 

Εις την Ιεράν Μητρόπολιν Σύρου, και δη εις την ιεράν νή- 
σονΤήνον, συνιστάται Εκκλησιασπκόν Ίδρυμα δια την λυ- 
σιτερεστέραν άσκησιν της ποιμαντικής διακονίας εις 
τους νέους, υπό την επωνυμίαν: «ΙΔΡΥΜΑ ΝΕΟΤΗΤΟΣ 
ΤΗΣ ΙΕΡΑΣ ΝΗΣΟΥ ΤΗΝΟΥ», μη αυθύπαρκτον, αλλ’ εξαρ- 
τώμενον εκ της Ιεράς Μητροπόλεως Σύρου, υπό αυτοτε¬ 
λή διοίκησιν και διαχείρισιν, υφιστάμενον, όμως, ως υπη¬ 
ρεσία της Ιεράς Μητροπόλεως Σύρου. Έδρα του Ιδρύμα¬ 
τος είναι η Τήνος, και θα λειτουργή προσωρινώς, εις 
χώρον παραχωρηθησόμενον υπό του «Πανελληνίου Ιε¬ 
ρού Ιδρύματος Ευαγγελίστριας», έως ότου ευρεθή ο κα¬ 
τάλληλος χώρος, ο οποίος να πληροί τας προϋποθέσεις 
δια την εύρυθμον λειτουργίαν αυτού. 

Αρθρον 2 

Σκοποί του Ιδρύματος. 

Το Ίδρυμα έχει ως σκοπούς: 

α) Την προαγωγήν και ενίσχυσιν του πραγματοποιουμέ- 

νου έργου της Ιεράς Μητροπόλεως Σύρου εις τον ευαί- 
σθητον τομέα της νεόπητος, εις Τήνον. 

β) Την παροχήν πληρεστέρων οργανωμένων ευκαιριών 
δια την ανάπτυξιν της ενοριακής ζωής εις τον χώρον της 
νεότητος. 

γ) Την ενίσχυσιν της δημιουργικής συμβολής των νέων 
εις την εκκλησιαστικήν ζωήν των ενοριών της Τήνου (λει¬ 
τουργική και μυστηριακή ζωή, ενοριακός βίος). 

δ) Την διαπαιδαγώγησιν των νέων δια μέσου των ελλη¬ 
νοχριστιανικών ιδεωδών και αξιών. 

ε) Την καλλιέργειαν του αθλητικού ιδεώδους και της ευ- 
γενούς αμίλλης μεταξύ των νέων και της αγάπης αυτών 
δια τας τέχνας γενικώς. 

στ) Την συμμετοχήν των νέων της Τήνου εις αντιστοί¬ 
χους προσπάθειας νεολαιών ετέρων Ιερών Μητροπόλε¬ 
ων ή και Διορθοδόξων κινήσεων. 

Άρθρον 3 

Μέσα δια την επίτευξιν των σκοπών του Ιδρύματος 

Η επίτευξις των ανωτέρω σκοπών του Ιδρύματος επι¬ 
τυγχάνεται: 

α) Δια της αξιοποιήσεως του ανθρωπίνου δυναμικού 
των Ενοριών της Τήνου και δια της ηθικής συνδρομής 
πνευματικών και χαρισματικών ανθρώπων. 

β) Δια της ενισχύσεως της λειτουργίας των Κατηχητι¬ 
κών Σχολείων και εν γένει δια της υποβοηθήσεως του έρ¬ 
γου αυτών. 

γ) Δια της λειτουργίας Κέντρου Νεότητος (αιθούσης - 
εντευκτηρίου) καταλλήλου δια την ψυχαγωγίαν των νέων. 

δ) Δια της διοργανώσεως διενοριακών πρωταθλημάτων 
και της δημιουργίας αθλητικών ομάδων, 
ε) Δια της οργανώσεως κατασκηνώσεων, 
στ) Δια της διοργανώσεως ψυχαγωγικών και επιμορφω¬ 
τικών εκδρομών. 

ζ) Δια της διοργανώσεως μουσικοχορευπκών εκδηλώ¬ 
σεων, εκθέσεων, κινηματογραφικών προβολών και θεα¬ 
τρικών παραστάσεων, δια την παροχήν ψυχαγωγίας και 
χριστιανικής μορφώσεως δι’ αυτών, εις τους νέους. 

η) Δια της διοργανώσεως διαλέξεων, ομιλιών, σεμινα¬ 
ρίων θρησκευτικού, επιστημονικού, κοινωνικού και καλλι¬ 
τεχνικού περιεχομένου,καταλλήλων δια την ενημέρωσιν 
και πνευμαπκήν κατάρτησιν των νέων, καθώς και δια την 
γνωριμίαν αυτών με τας Λειτουργικός τέχνας, ήτοι την 
Αγιογραφίαν, την πατρώαν Εκκλησιαστικήν Βυζαντινήν 
Μουσικήν, την συντήρησιντων ιερών εκκλησιαστικών κει¬ 
μηλίων, την μαρμαρογλυπτικήν, την ξυλογλυπτικήν κ ά. 

θ) Δια της χρησιμοποιήσεως παντός προσφόρου μέσου 
δια του οποίου προάγεται το έργον της χριστιανικής δια- 
παιδαγωγήσεως της νεότητος. 

Αρθρον4 

Οργάνωσις - Διοίκησης 

α) Το Ίδρυμα διοικείται υπό επταμελούς Διοικητικού 
Συμβουλίου, υπό την προεδρίαν του Σεβασμιωτάτου Μη¬ 
τροπολίτου Σύρου. 

β) Τούτο συγκροτείται: 1) εκ του εκάστοτε Μητροπολί¬ 
του Σύρου ως Προέδρου, 2)εκ του οριζομένου υπό του 
Μητροπολίτου αναπληρωτού αυτού, ως Ανππροέδρου 3) 
εξ ετέρων πέντε μελών (ανδρών ή γυναικών), διακρινομέ- 
νων δια την ευσέβειαν, την δραστηριότητα και το ενδια¬ 
φέρον δια τα θέματα της νεότητος, και γενικώς δια αγά¬ 


πην των προς το έργον της Εκκλησίας μετά των αναπλη¬ 
ρωτών αυτών διοριζομένων απάντων τούτων υπό του Σε- 
βασμιωτάτου Μητροπολίτου Σύρου, εκ καταλόγου προ¬ 
σώπων, (μεταξύ των οποίων έφηβοι και νέοι), προτεινομέ- 
νων εγγράφως υπό των εφημερίων της Τήνου, εις τας 
ενορίας των οποίων κατά τον χρόνον διορισμού εκάστου 
νέου Διοικητικού Συμβουλίου θα υφίσταται εν λειτουργία 
Κατηχητικόν Σχολείον. Έκαστος των ως άνω Εφημερίων 
δεν δύναται να προτείνη πλείονα των τριών προσώπων. 

γ) Το αξίωμα των Μελών είναι τιμητικόν και άμισθον και 
η θητεία των τριετής, με δυνατότητα επαναδιορισμού. 

δ) Εις την κρίσιντου Σεβασμιωτάτου Μητροπολίτου Σύ¬ 
ρου εναπόκειται η αιτιολογημένη ανπκατάστασις Μέλους 
ή Μελών τινών του Διοικηπκού Συμβουλίου, προ της λή- 
ξεως της θητείας αυτών. 

ε) Το Δ.Σ. συγκροτούμενον εις σώμα, εκλέγει κατά την 
πρώτην συνεδρίαν αυτού τον Γενικόν Γραμματέα και τον 
Ταμίαν. 

Άρθρον 5 

Αρμοδιότητες του Διοικητικού Συμβουλίου. 

Το Διοικητικόν Συμβούλιον έχει τας κάτωθι αρμοδιότη¬ 
τας: 

α) Φροντίζει δια την καλλιτέραν προώθησιν των ανα- 
φυομένων εκάστοτε θεμάτων,τα οποία αφορούν εις την 
επιτυχίαν των επιδιωκομένων σκοπών του Ιδρύματος. 

β) Αποφασίζει δΓ οιανδήποτε πρόσληψιν εμμίσθου ή 
αμίσθου προσωπικού, αναγκαίου δια την εύρυθμον λει¬ 
τουργίαν και εξυπηρέτησιντων σκοπών του Ιδρύματος. 

Υ) Ελέγχει την διαχείρισην και ψηφίζει τον ετήσιον Προϋ¬ 
πολογισμόν και Απολογισμόν Εσόδων και Εξόδων του 
Ιδρύματος. 

δ) Μεριμνά δια την εξεύρεσιν οικονομικών πόρων, 
ε) Συνεργάζεται μετά των Ενοριακών Συμβουλίων της 
νήσου Τήνου, Ιδρυμάτων Νεότητος άλλων Μητροπόλε¬ 
ων, ως επίσης μετά των εκπροσώπων της Τοπικής Αυτο- 
διοικήσεως και τους τοπικούς φορείς δια την προαγωγήν 
και επίτευξιν των σκοπών του Ιδρύματος. 

στ) Συνεδριάζει,τακπκώς, ανά δίμηνον ή οσάκις παρα- 
στη ανάγκη εκτάκτως, προσκλήσεωςτου Σεβασμιωτάτου 
Προέδρου ή αιτήσεως πέντε τουλάχιστον εκ των μελών 
του Δ.Σ. 

ζ) Δια την ύπαρξιν απαρτίας πρέπει να παρίσταται ο Σεβ. 
Πρόεδρος ή δι’ εντολής αυτού, ο αναπληρών τούτον Ανπ- 
πρόεδρος και τέσσερα, τουλάχιστον, εκ των ετέρων Με¬ 
λών. Αι αποφάσεις του Δ.Σ. λαμβάνονται κατά την πλειο¬ 
νοψηφίαν των παρόντων μελών, εν ισοψηφία δε υπερι¬ 
σχύει η ψήφος του Σεβ. Προέδρου. 

Αρθρον 6 

Δικαιώματα και υποχρεώσεις 
των Μελών του Διοικηπκού Συμβουλίου 

Ο ΣΕΒΑΣΜΙΩΤΑΤΟΣ ΠΡΟΕΔΡΟΣ 

1) Ο Σεβ. Πρόεδρος προσκαλεί το Δ.Σ. εις τας συνε¬ 
δρίας τούτου, έχει την ευθύνην κάθε εκδηλώσεως του 
Ιδρύματος και συντονίζει τα Μέλη δια την υλοποίησιν των 
σκοπών του Ιδρύματος. 

2) Εκπροσωπείτο Ίδρυμα ενώπιον πάσης Αρχής και με¬ 
ριμνά δια την επικοινωνίαν αυτού με άλλα Ιδρύματα, Ορ¬ 
γανισμούς και ιδιώτας. 

3) Λαμβάνει γνώσιν όλων των εισερχομένων και εξερχο- 

μένων εγγράφων και συνυπογράφει, μετά του Ταμίου, τα 
έγγραφα οικονομικής διαχειρίσεως και μετά του Γενικού 
Γραμματέως την αλληλογραφίαν. 

Ο ΑΝΤΙΠΡΟΕΔΡΟΣ 

Αναπληροί τον Σεβ. Πρόεδρον, κωλυόμενον, και ενερ¬ 
γεί κατόπιν εγγράφου εξουσιοδοτήσεως ή εντολής αυ¬ 
τού. 

Ο ΓΕΝΙΚΟΣ ΓΡΑΜΜΑΤΕΥΣ 

Συντάσσει και συνυπογράφει, μετά του Προέδρου άπα¬ 
ντα τα έγγραφα, είναι υπεύθυνος δια την αλληλογραφίαν 
και ενημερώνει τον Σεβ. Πρόεδρον δι’ αυτήν, φυλάσσει 
την σφραγίδα του Ιδρύματος και μεριμνάδια την εύρυθ¬ 
μον λειτουργίαν της Γραμματείας του Ιδρύματος. 

Ο ΤΑΜΙΑΣ 

Ευθύνεται δια την τήρησιν των Διαχειρισπκών Βιβλίων, 
των φακέλλων,των Γραμματίων Εισπράξεων και ενταλμά¬ 
των Πληρωμών, την φύλαξιν των χρημάτων και συνυπο¬ 
γράφει, μετά του Σεβ. Προέδρου τα έγγραφα οικονομι¬ 
κής διαχειρίσεως. 

Το τυχόν χρηματικόν πλεόνασμα της διαχειρίσεως κα¬ 
τατίθεται εις ειδικόν λογαριασμόν,παρά τη Εθνική Τραπέ- 
ζη της Ελλάδος ή οιανδήποτε άλλη, νομίμως συσταθείσα 
και ανεγνωρισμένη Τραπέζη. 

Άρθρον 7 

Το Διοικητικόν Συμβούλιον τηρεί τα κεκανονισμένα υπό 
του νόμου Βιβλία - Στοιχεία, ήτοι: 

1) Βιβλίον Πρωτοκόλλου. 

2) Βιβλίον Πρακτικών του Διοκηπκού Συμβουλίου. 

3) Βιβλίον Εσόδων και Εξόδων. 

4) Στέλεχος διπλοτύπων Γραμματείων εισπράξεων. 

5) Στέλεχος διπλοτύπων Ενταλμάτων πληρωμών. 

Τα Βιβλία θεωρούνται υπό της Ιεράς Μητροπόλεως Σύ¬ 
ρου, η οποία εγκρίνει και τον ετήσιον Προϋπολογισμόν 
και Απολογισμόν του Ιδρύματος. 

Άρθρον 8 

Πόροι τού Ιδρύματος 

Πόροι του Ιδρύματος είναι: 

α) Εισφοραί των Ενοριών της Τήνου, του ύψους αυτών 
αναγραφομένου και καθοριζομένου, κατ’ έτος, υπό του οι¬ 
κείου Εκκλησιαστικού Συμβουλίου, εις τον ετήσιον Προϋ¬ 
πολογισμόν του I. Ναού, αναλόγως της οικονομικής δυνα- 
τότητος τούτου και εγκρινόμενον υπό της I. Μητροπόλε¬ 
ως. 

β) Επιχορήγησιςεκτου Π.Ι.Ι.Ε. Τήνου. 

γ) Πάσης φύσεως επιχορηγήσεις του Κράτους. 

δ) Εισφοραί Δήμων, Κοινοτήτων και Οργανισμών. 

ε) Τυχόν έσοδα εκ της αξιοποιήσεως προγραμμάτων 
του Ελληνικού Κράτους ή ετέρων υπερεθνικών φορέων 
(Ευρωπαϊκής Ενώσεως κ.λπ.). 

στ) Προαιρετικοί εισφοραί ιδιωτών καθώς και κληρονο- 
μίαι, κληροδοσίαι και πάσης φύσεως δωρεαί υπέρ του 
Ιδρύματος. 

ζ) Εσοδα εκ λαχειοφόρων αγορών, περιφοράς δίσκων, 
εράνων ή ετέρων εκδηλώσεων, διοργανουμένων υπό του 
Ιδρύματος. 

Άρθρον9 

Οι ανωτέρω Πόροι κατόπιν αποφάσεως του Δ.Σ., διατί¬ 
θενται: 


α) Δια την κάλυψιν των εξόδων εκάστης εκδηλώσεως, 
αναγκαίας δια την επιτέλεσιν των σκοπών του Ιδρύματος. 

β) Δια τον εξωραϊσμόν του Ιδρύματος και των εγκατα¬ 
στάσεων τούτου. 

γ) Δια τας δαπάνας οργανώσεως των υπηρεσιών του 
Ιδρύματος. 

δ) Δια την λειτουργίαν σεμιναρίων, την διοργάνωσιν εκ¬ 
δηλώσεων, εκδρομών, κατασκηνώσεων κ.α. 

ε) Δια τα έξοδα εκτυπώσεως των απαραιτήτων δια την 
λειτουργίαν του Ιδρύματος εντύπων. 

στ) Δια την αμοιβήν του προσληφθησομένου προσωπι¬ 
κού. 

ζ) Δια την παροχήν οικονομικής βοήθειας εις απόρους 
μαθητάς και φοιτητές δια την συνέχισιν των σπουδώντων. 

η) Δια την δημιουργίαν Κέντρου Συμπαραστάσεως νέ¬ 
ων με ειδικός ανάγκας. 

Άρθρον10 

Σφραγίδα 

Το Ίδρυμα έχει ιδίαν σφραγίδα, η οποία εις το μέσον φέ¬ 
ρει «τον Χριστόν δωδεκαετή διδάσκοντα εις το Ιερόν», πέ- 
ριξ δε τας λέξεις: «ΙΔΡΥΜΑ ΝΕΟΤΗΤΟΣ ΤΗΣ ΙΕΡΑΣ 
ΝΗΣΟΥ ΤΗΝΟΥ, ΙΕΡΑΣ ΜΗΤΡΟΠΟΛΕΩΣ ΣΥΡΟΥ». 

Άρθρον11 

Το Ίδρυμα καταργείται δι’ αποφάσεως της Δ.Ι.Σ, κατό¬ 
πιν εισηγήσεως του Διοικ.Συμβουλίου, όταν δεν εκπληροί 
τας υπό του παρόντος Κανονισμού τιθεμένας προϋποθέ¬ 
σεις. Μετά την κατάργησιν του Ιδρύματος, η περιουσία 
τούτου περιέρχεται εις το Ίδρυμα Αγίας Τριάδος Γύρλας 
Τήνου, της Ιεράς Μητροπόλεως Σύρου. 

Άρθρον12 

Εκάστη ενοριακή δραστηριότης εις Τήνον, η οποία αφο¬ 
ρά τη νεότητα, επισήμου ή ανεπισήμου χαρακτήρος, 
εντάσσεται εις το παρόν Ίδρυμα Νεότητος. 

Άρθρον13 

α. Δι’ ό,τι δεν προβλέπεται υπό του παρόντος Κανονι¬ 
σμού, ως και δια πάσαν τροποποίησιν αυτού, αποφασίζει 
το Διοικητικόν Συμβούλιον, εν συνεδρία, εις την οποίαν 
παρίσταται απαραιτήτως ο Μητροπολίτης Πρόεδρος. 

β. Ο Παρών Κανονισμός δύναται να τροποποιηθή υπό 
της Ιεράς Συνόδου κατόπιν αποφάσεως του Δ.Σ., λαμβα- 
νομένης εν συνεδρία, εις την οποίαν παρίσταται απαραι¬ 
τήτους ο Σεβασμιώτατος Πρόεδρος. 

Άρθρον14 

Η ισχύς του παρόντος Κανονισμού άρχεται από της δη- 
μοσιεύσεώς τούτου εις την Εφημερίδα της Κυβερνήσεως 
και το περιοδικόν «ΕΚΚΛΗΣΙΑ». 

Άρθρον15 

Εκ των διατάξεων του παρόντος Κανονισμού προκαλεί- 
ται δαπάνη εις βάρος του προϋπολογισμού του νομικού 
προσώπου της Ιεράς Μητροπόλεως Σύρου, το ύψος της 
οποίας δεν δύναται να προσδιορισθή. 

Αθήνα, 6 Σεπτεμβρίου 1999 
Ο Πρόεδρος 

+ Ο Αθηνών ΧΡΙΣΤΟΔΟΥΛΟΣ 

(3) 

Σύσταση και λειτουργία Εκκλησιαστικού Ιδρύματος υπό 
την επωνυμίαν «ΚΕΝΤΡΟΝ ΕΚΚΛΗΣΙΑΣΤΙΚΗΣ ΔΙΑΚΟ¬ 
ΝΙΑΣ ΕΝΟΡΙΑΣ ΑΓΙΟΥ ΙΩΑΝΝΟΥ ΧΑΛΚΙΔΟΣ», της Ιε¬ 
ρός Μητροπόλεως Χαλκίδος. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος 
Έχουσα υπ’ όψει: 

1. Τας διατάξεις της παραγράφου 2 του άρθρου 29 του 
Ν. 590/1977 «Περί Καταστατικού Χάρτου της Εκκλησίας 
της Ελλάδος». 

2. Τας υποχρεώσεις της Ποιμαινούσης Εκκλησίας τας 
απορρεούσας εκ των Ιερών Κανόνων και των Νόμων του 
Κράτους προς το Χριστεπώνυμον πλήρωμα της Αγιωτά- 
της Εκκλησίας. 

3. Τας υφισταμένας κοινωνικός και πνευματικός ανά- 
γκας της Ιεράς Μητροπόλεως Χαλκίδος. 

4. Την υπ’ αριθμ. 321/13.7.1999 Πρότασιν του Σεβα- 
σμιωτάτου Μητροπολίτου Χαλκίδος Χρυσοστόμου. 

5. Την από 20.9.1999 Γνωμάτευσιντου Νομικού Γραφεί¬ 
ου της Εκκλησίας της Ελλάδος. 

6. Την από 29.9.1999 Απόφασιν Αυτής, αποφασίζει: 

Την σύστασιν και λειτουργίαν Εκκλησιαστικού Ιδρύμα¬ 
τος υπό την Επωνυμίαν: «ΚΕΝΤΡΟΝ ΕΚΚΛΗΣΙΑΣΤΙΚΗΣ 
ΔΙΑΚΟΝΙΑΣ ΕΝΟΡΙΑΣ ΑΠΟΥ ΙΩΑΝΝΟΥ ΧΑΛΚΙΔΟΣ», της 
Ιεράς Μητροπόλεως Χαλκίδος. Τατηςδιοικήσεως και λει¬ 
τουργίας του ως άνω Ιδρύματος καθορίζονται δια του 
επομένου Κανονισμού. 

ΚΑΝΟΝΙΣΜΟΣ 

Περί Διοικήσεως και διαχειρίσεως και λειτουργίας του Εκ¬ 
κλησιαστικού Ιδρύματος «ΚΕΝΤΡΟΝ ΕΚΚΛΗΣΙΑΣΤΙ¬ 
ΚΗΣ ΔΙΑΚΟΝΙΑΣ ΕΝΟΡΙΑΣ ΑΓΙΟΥ ΙΩΑΝΝΟΥ ΠΡΟ¬ 
ΔΡΟΜΟΥ ΧΑΛΚΙΔΟΣ»,της Ιεράς Μητροπόλεως Χαλκί¬ 
δος. 

'Αρθρον 1 

Συ νιστάται εις την Χαλκίδα και εντός των ορίων της Ενο¬ 
ρίας του Αγίου Ιωάννου Χαλκίδος και υπό την άμεσον επο- 
ιττείαν της Ιεράς Μητροπόλεως Χαλκίδος Εκκλησιαστι¬ 
κόν Ίδρυμα, υπό την επωνυμίαν: «ΚΕΝΤΡΟΝ ΕΚ¬ 
ΚΛΗΣΙΑΣΤΙΚΗΣ ΔΙΑΚΟΝΙΑΣ ΕΝΟΡΙΑΣ ΑΓΙΟΥ ΙΩΑΝΝΟΥ 
ΧΑΛΚΙΔΟΣ». 

'Αρθρον 2 
Σκοποί 

α. Η προβολή, διαφύλαξις και μαρτυρία της Ορθοδόξου 
πίστεως. 

β. Η καλλιέργεια κοινωνίας και αγάπης μεταξύ των ενο¬ 
ριτών. 

γ. Η καλλιέργεια και ανάπτυξις της ορθοδόξου πολιτι¬ 
στικής και πολιτισμικής συνειδήσεως των ενοριτών. 

δ. Η ολοκληρωμένη ποιμανπκή δράσις προκειμένου να 
προσληφθή εν Χριστώ η σύνολη ζωή των πιστών. 

ε. Η ανπμετώτησις των πάσης φύσεως πνευματικών και 
κοινωνικών προβλημάτων της Ενορίας. 

στ. Η διαφύλαξις της παραδόσεως και του πολιτισμού 
του γένους. 


'Αρθρον 3 
Μέσα 

Η πραγματοποίησις των ανωτέρω σκοπών θα επιδιωχθή 
δια της ανεγέρσεως Πνευματικού Κέντρου προκειμένου 
να στεγασθούν εις τούτο: 
α. Εντευκτήριον Νεότητος. 
β. Σπίτι Γαλήνης. 
γ. Τράπεζα Τροφίμων 
δ. Σχολή Γονέων, 
ε. Σχολή Αγιογραφίας, 
στ. Σχολή Ελληνικών Παραδοσιακών Χορών, 
ζ. Σχολή Βυζαντινής Μουσικής. 
η.Γραφείον φιλανθρωπικών, θεολογικών, πολιτιστικών, 
ψυχαγωγικών, οικολογικών, αθλητικών κ,λπ. προγραμμά¬ 
των. 

θ. Δανειστική Βιβλιοθήκη, 
ι. Εκθέσεις Βιβλίου, 
ια. Ξενών αστέγων. 

Δια την πραγματοποίησιν των ανωτέρω δραστηριοτή¬ 
των, δύνανται να συσταθούν επί μέρους επίτροποί, κατό¬ 
πιν αποφάσεως του Διοικητικού Συμβουλίου. 

'Αρθρον4 

Επίτιμος Πρόεδρος του Ιδρύματος είναι ο εκάστοτε Μη¬ 
τροπολίτης Χαλκίδος. 

'Αρθρον 5 

α. Το Ίδρυμα διοικείται υπό επταμελούς Διοικητικού 
Συμβουλίου αποτελουμένουί) εκ του εκάστοτε Προέ¬ 
δρου του Εκκλησιασπκού Συμβουλίου του Ιερού Ναού, 
ως Προέδρου,2) εκ δύο μελών του εκάστοτε Εκκλησια- 
σπκού Συμβουλίου του I. Ναού και 3) εκ τεσσάρων ετέρων 
μελών διακρινομένων δια την ευσέβειάν των και προτει- 
νομένων υπό του Εκκλησιαστικού Συμβουλίου. Τα μέλη 
του Δ.Σ. διορίζονται υπό του Μητροπολιτικού Συμβουλίου 
επί τριετή θητεία. 

β. Αι θέσεις των μελών του Δ.Σ. είναι τιμητικοί και άμι¬ 
σθοι. 

γ. Το Δ.Σ. συνεδριάζει τη προσκλήσει του Προέδρου και 
ευρίσκεται εν απαρτία παρόντων τεσσάρων τουλάχιστον 
μελών. 

δ. Αι αποφάσεις λαμβάνονται κατά πλειοψηφίαν και εις 
περίπτωσιν ισοψηφίας υπερισχύει η ψήφος του Πρόε¬ 
δρου. 

ε. Μέλος παραιτούμενον, μη ενδιαφερόμενον ή μη με- 
τέχον αδικαιολογήτως, εις τρεις συνεχείς συνεδρίας του 
Δ.Σ., ανπκαθίσταται υπό νέου μέλους, κατόπιν προτάσε- 
ως του Προέδρου, και εγκρίσει του Μητροπολιτικού Συμ¬ 
βουλίου. 

'Αρθρον6 

α. Το Διοικητικόν Συμβούλιον αποφασίζει επί πάσης 
υποθέσεως αφορώσης εις την οργάνωσιν, διοίκησιν, λει¬ 
τουργίαν και διαχείρισιν του Ιδρύματος. 

β. Συντάσσει κατ’ έτος τον Προϋπολογισμόν και Απολο¬ 
γισμόν του Ιδρύματος και υποβάλλει τούτους προς έγκρι- 
σιν εις το Μητροπολιτικόν Συμβούλιον. 

γ. Αναπτύσσει οιανδήποτε πρωτοβουλίαν δια την επί- 
τευξιν των σκοπών του Ιδρύματος. 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


26963 


Άρθρον 7 

Ο Πρόεδρος του Ιδρύματος ή το εξουσιοδοτούμενον 
υπό του Δ.Σ. μέλος αυτού εκπροσωπείτο Ίδρυμα εις όλας 
τας εννόμους αυτού σχέσεις και ενώπιον πόσης Αρχής, 
υπογράφει δε τα πόσης φύσεως έγγραφα και τας συμβά¬ 
σεις του Ιδρύματος. 

Άρθρον 8 

Πόροι του Ιδρύματος είναι: 

α. Εισφοραίτου Ιερού Ναού Αγίου Ιωάννου Προδρόμου 
Χαλκίδος. 

β. Προαιρετικοί εισφοραί και δωρεαί. 
γ. Επιχορηγήσεις, κληρονομίαι και κληροδοσίαι φυσι¬ 
κών ή νομικών προσώπων υπέρ του Πνευματικού Κέ¬ 
ντρου. 

δ. Αι εισπράξεις εκ του Παρεκκλησίου του Ιδρύματος, 
ε. Ποσά προερχόμενα εκ πάσης άλλης νομίμου και χρη¬ 
στής πηγής. 

Άρθρον9 

Οι πόροι του Ιδρύματος διατίθενται: 
α. Δια την ανπμετώπισιν των εξόδων λειτουργίας του 
Ιδρύματος ως και των προγραμμάτων αυτού. 

β. Δια την ανέγερσιν, συντήρησιν και τον εξοπλισμόν 
του κπρίου. 

Άρθρον10 

Το Ίδρυμα τηρεί τα κάτωθι βιβλία και στοιχεία: 
α. Βιβλίον Πρωτοκόλλου, 
β. Βιβλίον Πράξεων του Διοικ. Συμβουλίου, 
γ. Βιβλίον Κτηματολογίου 
δ. Βιβλίον Ταμείου. 

ε. Γραμμάτια Εισπράξεων και Εντάλματα Πληρωμών 
θεωρημένων υπό του Μητροπολίτου Χαλκίδος. 

Άρθρον11 

Το Ίδρυμα έχει κυκλικήν σφραγίδα φέρουσαν εις δύο 
κύκλους τας λέξεις ΕΝΟΡΙΑ ΑΓΙΟΥ ΙΩΑΝΝΟΥ ΠΡΟΔΡΟ¬ 
ΜΟΥ ΧΑΛΚΙΔΟΣ, και την επωνυμίαν του ιδρύματος ΚΕ- 
ΝΤΡΟΝ ΕΚΚΛΗΣΙΑΣΤΙΚΗΣ ΔΙΑΚΟΝΙΑΣ, εις δε το μέσον 
την εικόνα του Τιμίου Προδρόμου και Βαπτιστού Ιωάννου. 


Άρθρον12 

Παν θέμα το οποίον ανακύπτει κατά την εφαρμογήν του 
παρόντος Κανονισμού και δεν προβλέπεται ρητώς εις τα 
άρθρα αυτού, ρυθμίζεται δι’ αποφάσεως του Διοικητικού 
Συμβουλίου. 

Άρθρον 13 

α. Ο παρών Κανονισμός τροποποιείται υπό της Ιεράς 
Συνόδου κατόπιν ομοφώνου αποφάσεως του Διοικητικού 
Συμβουλίου εγκρινομένης υπό του Μητροπολίτου Χαλκί¬ 
δος. 

β. Εις περίιττωσιν διαλύσεως του Ιδρύματος κατόπιν 
ητιολογημένης αποφάσεως του Διοικητικού Συμβουλίου, 
άπασα η κινητή και ακίνητος περιουσία του Ιδρύματος πε¬ 
ριέρχεται εις τον Ιερόν Ναόν Αγίου Ιωάννου Προδρόμου 
Χαλκίδος. 

Άρθρον14 

1. Από της ισχύος του παρόντος Κανονισμού το Φιλό- 
πτωχον Ταμείον της Ενορίας και το υπ’ αυτού συντηρούμε- 
νον «ΣΠΙΤΙ ΓΑΛΗΝΗΣ» εντάσσονται εις το παρόν Ίδρυμα. 

2. Τα μέχρι της ισχύος του παρόντος υφιστάμενα χρη¬ 
ματικά υπόλοιπα του Ενοριακού Φιλοπτώχου Ταμείου και 
του «ΣΠΙΤΙΟΥ ΓΑΛΗΝΗΣ», περιέρχονται εις το παρόν 
Ίδρυμα. 

Άρθρον15 

Η ισχύς του παρόντος Κανονισμού άρχεται από της δη- 
μοσιέυσεως αυτού εις την Εφημερίδα της Κυβερνήσεως 
και το περιοδικόν «ΕΚΚΛΗΣΙΑ». 

Άρθρον16 
Κάλυψις δαπάνης 

Εκ των διατάξεων του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου του Ιερού Ναού Αγίου Ιωάννου Προδρόμου, 
της Ιεράς Μητροπόλεως Χαλκίδος το ύψος της οποίας 
δεν δύναται να προσδιορισθή. 

Αθήνα, 29 Σεπτεμβρίου 1999 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.β 1.9Γ 
β-ηΐ3ΪΙ: ννβόιτι&δίΘΐ· @ βΐ.ςτ 


ΥΠΗΡΕΣΙΕΣ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 227-Τ.Κ. 54100 (031) 423 956 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 4135 228 

5239 762 ΠΑΤΡΑ 

5248 141 Κορίνθου 327 - Τ. Κ. 262 23 (061) 6381 100 

5248188 ΙΩΑΝΝΙΝΑ 

5248 785 Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

5248 320 Δημοκρατίας 1 Τ.Κ, 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας Ι,Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888 / 47 533 


ΤΙΜΗ ΦΥΛΛΩΝ ' Μέ *Ρ ι 8 σελιδες 200 δρΧ ' 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^πό ς σελίδες και άνω ι 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ,λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


60.000 δρχ. 
70.000 » 
15.000 » 
70.000 » 
30.000 » 
15.000 » 
5.000 » 
10.000 » 
3.000 » 
10.000 » 
250.000 » 


250.000 - 


3.000 δρχ. 
3.500 » 
750 » 



12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τ υπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 

εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.0(Τ 


- ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














